Քննարկվող հարցերը հիմնականում վերաբերելու են ֆինանսների, էներգետիկայի և տրանսպորտի ոլորտներում երկու երկրների համագործակցությանը, ինչպես նաև Ռուսաստանի կառավարության կողմից Հայաստանին վերջերս խոստացված 500 մլն դոլարի վարկի հետ կապված մանրամասներ։ Հիշեցնենք, որ վարկը տրամադրվում է Հայաստանին ճգնաժամային խնդիրները մեղմելու նպատակով։ Թեև այցի շրջանակներում չի նախատեսվում նշված վարկի հետ կապված վերջնական պայմանագրի կնքում, այնուամենայնիվ, նախատեսվում է քննարկել վարկի ստցման և հետագայում դրա օգտագործման ուղղությունների և չափաքանաների հետ կապված մանրամասներ, վարկի փաստաթղթաիրավական հարցերի հստակեցումներ։ Ի դեպ, այս հանդիպումների ընթացքում նաև պետք է հստակեցվի պայմանագրի կնքման վայրը՝ Երևան կամ Մոսկվա։ Օրակարգում են նաև Երևանում կայացած վերջին՝ թվով 10–րդ, միջկառավարական հանձնաողովի ժամանակ քննարկված հարցերի և ձեռք բերված պայմանավորվածությունների հիման վրա կատարված և դեռ չկատարված աշխատանքների արդյունքների ամփոփման հետ կապված հարցեր։